Virallinen lehti nro C 166 , 10/06/1996 s. 0240



A4-0114/96 Päätöslauselma luonnoksesta komission päätökseksi jäsenvaltioiden ja komission toteuttamista 16 päivänä toukokuuta 1994 annetun neuvoston asetuksen (EY) N:o 1164/94 mukaisiin koheesiorahaston toimiin liittyvistä tiedotus- ja mainontatoimenpiteistä (C4-0014/96) Euroopan parlamentti, joka - ottaa huomioon 16. toukokuuta 1994 annetun neuvoston asetuksen (EY) 1164/94 ((EYVL L 130, 25.5.1994, s. 1)) koheesiorahaston perustamisesta ja erityisesti sen 14 artiklan, - ottaa huomioon luonnoksen komission päätökseksi jäsenvaltioiden ja komission toteuttamista koheesiorahaston toimiin liittyvistä tiedotus- ja mainontatoimenpiteistä, - ottaa huomioon 11. maaliskuuta 1994 antamansa päätöslauselman jäsenvaltioiden toteuttamista rakennerahastojen ja kalatalouden ohjauksen rahoitusvälineen tukeen liittyvistä tiedotus- ja mainontatoimenpiteistä ((EYVL C 91, 28.3.1994, s. 320)), - ottaa huomioon 29. kesäkuuta 1995 antamansa päätöslauselman komission koheesiorahoitusvälinettä koskevasta vuotuisesta kertomuksesta (1993 - 1994) ((EYVL C 183, 17.7.1995, s. 36)), - on siirtänyt päätösvallan aluepoliittiselle valiokunnalle työjärjestyksensä 52 artiklan mukaisesti, - ottaa huomioon aluepoliittisen valiokunnan mietinnön (A4-0114/96), A. muistaa koheesiorahaston merkittävän panoksen yhteisön taloudellisen ja sosiaalisen yhteenkuuluvuuden saavuttamiseksi, B. katsoo, että koheesiorahaston toiminnan avoimuus vaikuttaa ratkaisevasti yhteisön avun valvontaan ja että tämä edellytys on täytettävä, jos sen tehokkuus on määrä taata, C. katsoo, että unionin osallistuminen alueellisten erojen vastaiseen taisteluun on tehtävä mahdollisimman laajalti tunnetuksi, ja katsoo, että täydet ja täsmälliset tiedot koheesiorahaston rahoittamista toimista lisäävät yleistä yhteisymmärrystä Euroopan integraatiosta, 1. Hyväksyy komission luonnoksessa esitetyt yleiset perusteet; painottaa kuitenkin, että luonnoksessa kaavaillut säännökset koskevat miltei yksinomaan rahoitettuihin toimiin liittyviä mainoksia ja että niissä suuressa määrin jätetään tiedotus sellaisenaan vaille huomiota; 2. Pitää komission esittämää ja pelkkää mainontaa merkitsevää tiedottamiskäsitettä riittämättömänä, minkä se on jo tuonut julki rakennerahastoja koskevia tiedottamismääräyksiä koskevassa lausunnossaan; pitää tärkeänä, että yleisö on tietoinen yhteisön avun laajuudesta ja vaikutuksista, mutta pitää myös olennaisena, että tiedotustoimenpiteiden on avoimuuden ja toissijaisuuden nimissä helpotettava yleistä osallistumista alueellisten ja paikallisten hallintojen ja työmarkkinaosapuolten kautta; 3. Pitää tarpeellisena täydentää komission ehdotusta siten, että taataan yleinen koheesiorahastoja koskeva ennakkotiedottaminen sekä avun saantiedellytyksiä koskeva tiedottaminen, joka suunnataan alueellisille ja paikallisille viranomaisille, jotta lisätään heidän osallistumistaan tavoitteiden valintaan, vaihtoehtojen punnitsemiseen ja lyhyesti sanottuna rahoitettavien hankkeiden valintaan; on vakuuttunut siitä, että tämä vaikuttaisi ratkaisevasti koheesiorahaston toiminnan tehostamiseen; 4. Katsoo, että jäsenvaltioiden toimivaltaisten viranomaisten olisi pyrittävä välittämään kansallisissa tai alueellisissa parlamenteissa taikka paikallisissa elimissä järjestettäviä kuulemisia koskevat sääntömääräiset pyynnöt tiedon levittämiseksi koheesiorahastojen hyväksymistä hankkeista, ja niiden olisi taattava näille tilaisuuksille mahdollisimman laaja julkisuus; näitä tiedotustoimia olisi lisäksi ja erityisesti edistettävä yliopistoissa; 5. Kehottaa komissiota läheisessä yhteistyössä kansallisten, alueellisten ja paikallisten, erityisesti liikenteen infrastruktuurien ja ympäristön alalla toimivaltaisten, viranomaisten kanssa toteuttamaan toimenpiteitä, joilla taataan koheesiorahastoa, rakennerahastoja ja muita alueellisten erojen väliseen taisteluun suunnattuja rahoitusvälineitä koskevien tietojen levittäminen, jotta voidaan luoda unionin taloudellisen ja sosiaalisen yhteenkuuluvuuden politiikkaa koskeva tietoverkko; 6. Ottaen huomioon, että yksi rahastojen päätavoitteista on alueellisten eriarvoisuuksien poistaminen, pyytää jäsenvaltioiden toimivaltaisia viranomaisia sisällyttämään hankkeisiin suunnitteluvaiheessa analyyttisen ennakkoarvion eriarvoisuuksien poistamisen määrällisestä toteutumisesta; 7. Muistuttaa, että yksi tiedottamista koskevien säännösten tavoitteista on saada mahdolliset edunsaajat ja ammattijärjestöt tietoisiksi tietyn toiminnan tarjoamista mahdollisuuksista, ja katsoo, että tapa, jolla tätä seikkaa hoidetaan komission ehdottamissa säännöksissä, on riittämätön; kehottaa jäsenvaltioita antamaan näitä tietoja kansallisten tai paikallisten virallisten lehtien välityksellä tai muiden ulottuvuudeltaan vastaavien kanavien kautta; 8. Ottaen huomioon, että yksi tiedotus- ja mainontatoimenpiteiden tavoitteista on tehdä rahastojen tarjoamat suuret kehitysmahdollisuudet laajalti tunnetuksi, suosittelee kyseisten toimenpiteiden laajentamista yhteishankkeita jo toteuttavia alueita vastaaville alueille, koska näin aikaansaadulla terveellä kilpailulla on kerrannaisvaikutusta tavoiteltuun tiedottamiseen ja mainontaan; 9. Panee yllättyneenä merkille, että luonnoksessaan komissio luokittelee toteutettavat mainontatoimenpiteet investointitason mukaan - tämä luokittelu oikeuttaa alle 10 miljoonaa ecua maksaviin hankkeisiin; saa sen vaikutelman, että komissio tällä tavalla hyväksyy mainittua summaa vähemmän maksavien hankkeiden lisääntymisen ja muistuttaa siitä, että asetuksessa 1164/94 säädetään, että hankkeen kokonaiskustannukset eivät saa olla alle 10 miljoonaa ecua, josta sallitaan vain asianmukaisesti perustellut alittavat poikkeukset; 10. Pitää tervetulleena osuutta, jonka komissio on tiedotuksen ja mainonnan osalta varannut valvontakomiteoille sekä niiden oman toiminnan että yleisten säännösten soveltamisen suhteen; katsoo, että nämä toimet voivat auttaa vahvistamaan näiden komiteoiden osuutta koheesiorahaston valvonnassa ja arvioinnissa; 11. Tuo julki epäilyksensä, jotka koskevat sitä, onko valvontakomiteoilla todellisuudessa mahdollisuuksia hoitaa komission päätösluonnoksessa niille annettuja tehtäviä, kun otetaan huomioon, että parlamentin käsityksen mukaan olemassa on vain epäsäännöllisesti tapaavia kansallisia valvontakomiteoita, joissa törmätään edelleen vaikeuksiin, jotka koskevat toimivaltaisten alueellisten ja paikallisten viranomaisten osallistumista huolimatta asetuksen 1164/94 täytäntöönpanosäännösten F artiklan 3 kohdasta; 12. Vaatii jälleen siksi vahvistamaan ja kehittämään valvontakomiteoiden koostumusta ja toimintaa; pyytää tämän vuoksi komission edustajia hankkeen toteuttamisen päätyttyä laatimaan erityisen analyysin toteutettujen tiedotus- ja mainontatoimenpiteiden määrästä, laadusta ja riittävyydestä; 13. Kehottaa komissiota varmistamaan, että ympäristöä koskevan tiedon saannin vapaudesta annettua direktiiviä 90/313/ETY kunnioitetaan, jotta taataan mahdollisimman suuri avoimuus koheesiorahaston mukaisen avun täytäntöönpanossa; 14. Pyytää jäsenvaltioiden toimivaltaisia viranomaisia toteuttamaan hankkeita suunnitellessaan tarvittavat toimenpiteet erityisen budjettikohdan luomiseksi talousarvioon tiedotus- ja mainontatoimien rahoittamista varten; 15. Katsoo, että komission olisi varmistettava, että asetuksessa 1164/94 olevan 14 artiklan 1 kohdassa tarkoitettu vuosikertomus leviää mahdollisimman laajalle; 16. Kehottaa puhemiestään välittämään tämän päätöslauselman komissiolle.